Cuneiform Tablet Kt 94/k 729 (AKT 6b 493)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
8 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu-ú KÙ.BABBAR ša DAM.GÀR a-na a-lim{ki} a-na ší-a-ma-tim ki-ma DAM.GÀR bé-lí-a DUMU DINGIR-ku-ru-ub a-na lá-qé-ep DUMU šu-a-šur i-dí-in-ma ŠÀ.BA ša 1 ma-na KÙ.BABBAR ší-ma-am ša a-ki-dí-e SIG₅ a-na ší-tí 7 ma-na KÙ.BABBAR {TÚG}ku-ta-ni SIG₅ DIRI-tim iš-tù ša 12 GÍN.TA KÙ.BABBAR ù ša-áp-li-iš lá-qé-ep iš-tù a-lim{ki} i-na kà-ni-iš ú-šé-lá-a-ma a-na DAM.GÀR ṣú-ba-tí lá-qé-ep DUMU šu-a-šur i-da-an GÁN-lam₅ a-na-nu-um ù a-lá-nu-um iš-tí tí-ir-tí-šu-ma ša lá-qé-ep a-šu-mì DAM.GÀR e-ti-iq IGI DU₁₀-a-ḫi DUMU ir-bi-{d}IM IGI lá-qé-ep DUMU PUZUR₄-ša-du-e IGI en-um-a-šùr DUMU ša-lim-a-šur